'Gaan Suid-Afrika oukei wees?' | Maroela Media
Deur Elaine Krige
Suid-Afrika sal "oukei" wees as elkeen net sy kant bring. Só skryf die joernalis en politieke kommentator Jan-Jan Joubert in Gaan Suid-Afrika oukei wees?, wat Maandagaand by Exclusive Books in Pretoria bekendgestel is.
In dié boek bespreek Joubert verskeie knelpunte binne die Suid-Afrikaanse politieke landskap, soos of pres. Cyril Ramaphosa 'n redder of swakkeling is, die probleme binne die DA en Julius Malema se plan met die EFF. Hy doen dan bepaalde aanbevelings aan die regerende party om Suid-Afrika reg te ruk, maar sê ook wat gewone landsburgers kan doen om vooruitgang in die land te bewerkstellig.
"Ek glo dat die ANC die vermoë het om die land reg te ruk. Ons huidige president het ook die wil om dit te doen," het Joubert Maandag tydens die bekendstelling gesê. Hy skryf in die boek dat dit nodig is vir die ANC om pro-aktief op te tree en oplossings vir probleme te vind nog voor die probleme ontstaan.
Joubert meen Ramaphosa glo nie werklik in grondonteiening sonder vergoeding of die huidige rassebeleid van die ANC nie. "Sy uitlatings móét gunstig wees jeens hierdie beleidstellings, om die ANC tevrede te hou. Ongelukkig is Ramaphosa ook 'n dienswillige instrument in (adj.pres.) David Mabuza se hande en as Mabuza sê spring, dan vra Ramaphosa hoe hoog," meen Joubert. Joubert twyfel ook of die regering uiteindelik die reserwebank sal nasionaliseer, aangesien die regering eenvoudig nie die geld hiervoor het nie.
Jan-Jan Joubert (Foto verskaf deur Jonathan Ball Publishers)
Joubert het Maandag ook gesê Julius Malema, leier van die EFF, se langtermyndoelwit is om terug te keer na die ANC, maar dat die leierskap van sy eie party in sy pad staan. "Die ander leiers van die EFF het waarskynlik niks om te wen deur terug te keer na die ANC nie en dreig selfs om die party te verlaat indien die EFF met die ANC saamwerk," sê Joubert.
Oor die voorstelle wat Joubert in die boek maak vir Suid-Afrikaners om betrokke te raak by die oplossing sê hy: "Suid-Afrikaners is sleg daarmee om met oplossings vorendag te kom. Suid-Afrika sal oukei wees as elkeen net sy plig doen na die beste van sy vermoë. Dit is egter 'n voortdurende proses van groei en verandering en behels dat jy luister na dít wat jou ongemaklik maak."
Jan-Jan Joubert het 'n draai in Maroela Media se ateljee gemaak om meer oor sy boek, Gaan Suid-Afrika oukei wees?, te vertel. Hy benadruk dat elke Suid-Afrikaner 'n verantwoordelikheid het om te verseker dat die land nie dié keer oor die afgrond tuimel nie. Joubert verklap ook wie sy 12 gunsteling-parlementslede is en hoe hy die toekoms van Afrikaans en die ekonomie sien. Luister na die volledige onderhoud boaan hierdie berig.
Lees ook meer oor Jan-Jan Joubert se jongste boek hier op Maroela Media.
Deel van: Boeke, Mense, Podsendings, SA-nuus
Ai tog, sekere Afrikaners sal skynbaar altyd positief bly, al is hulle reeds oor die afgrond. Die land is klaar vernietig. Niks of niemand kan dit meer red nie. Jare se foute word nie sommer "reggedokter" nie. Die wêreld om ons het ook verander en die land het sy plek aan die tafel verloor. Ons bedrieg mekaar net met die positiewe nuus.
Gaan dié land okei wees? regtig? – ek gee op.
WIL en KAN beteken steeds nie DOEN nie, wat eintlik in die hele formule ontbreek. Daar is niks wat die ANC dryf om tot die daad oor te gaan nie. En as dit wel tot die daad oorgaan, is dit gewoonlik ondeurdag. Almal WÍL alles beter hê, maar daardie WIL kan nie realiseer as jy nie KAN nie, hoe graag jy ookal wil. Bv. Ramaphosa WIL die ekonomie laat groei en beleggingsvertoue laat toeneem, maar hy verkondig grondonteiening sonder vergoeding ongeag of hy dit voorstaan al dan nie. Dis ondeurdag, daarom KAN dit nie gebeur nie. Solank ideologiese, absurde en… Lees meer »
Party mense weet net watter kant sy brood gebotter word ,ons op die aarde mense sukkel maar met sulke sieninge ,ons wil dit graag verander ,maar ja dis n ander punt.
Hier in my dorp is daar ook mense (veral boekskrywers en kunstenaars) wat in 'n borrel leef en glo als is net soos dit moet wees. Hoe sien jy afrikaans en die ekonomie Jan? Hier is hoe ek dink dinge sal word, as ons ophou baklei en net in ons borreltjie lewe soos jy :
Die eff sal mettertyd oorneem, als afneem, en blankes sal met treine vervoer word na marteling kampe waar hulle uiteindelik sal smeek om eerder doodgemaak te word.